
ŠAKIŲ RAJONO SAVIVALDYBĖS STRATEGINIO PLĖTROS PLANO DARBO GRUPĖS NUOSTATAI
 
I SKYRIUS
BENDROSIOS NUOSTATOS

1. Šie nuostatai nustato Šakių rajono savivaldybės strateginio plėtros plano darbo grupės (toliau – darbo grupės) sudarymą, darbo organizavimą, funkcijas, teises ir atsakomybę.
2. Darbo grupė savo veikloje vadovaujasi Lietuvos Respublikos vietos savivaldos įstatymu Lietuvos Respublikos strateginio valdymo įstatymu, Lietuvos Respublikos vyriausybės nutarimu patvirtinta Strateginio valdymo metodika, Lietuvos Respublikos įstatymais, Lietuvos Respublikos Vyriausybės nutarimais, rajono savivaldybės tarybos sprendimais, patvirtintu Strateginio planavimo rajono savivaldybėje organizavimo tvarkos aprašu, rajono savivaldybės mero potvarkiais ir šiais nuostatais.
3. Darbo grupė savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų.

II SKYRIUS
DARBO GRUPĖS TIKSLAI IR FUNKCIJOS

4. Darbo grupės veiklos tikslas – koordinuoti Šakių rajono savivaldybės strateginio plėtros plano rengimą ir vykdyti įgyvendinimo priežiūrą.
5. Darbo grupė vykdo ir strateginio veiklos plano suderinamumo su strateginiu plėtros planu ir kitais strateginio planavimo dokumentais stebėseną.
6. Darbo grupė, pagal kuruojamą sritį, kasmet peržiūri ir vertina strateginių pokyčių dalį, strateginio veiklos plano rengimo laikotarpiu, esant poreikiui siūlo patikslinti ar atnaujinti.
7. Darbo grupė teikia pasiūlymus dėl strateginio plėtros plano prioritetų, tikslų, uždavinių, priemonių ar kitų sudedamųjų dalių Šakių rajono savivaldybės strateginio plėtros plano rengimo ir įgyvendinimo priežiūros komisijai (toliau – Komisijai).
8. Strateginio planavimo darbo grupės, susijusios su atskirų veiklos sričių plėtra, sudaromos Komisijos iniciatyva, strateginio plėtros plano projektui parengti bei vykdyti įgyvendinimo priežiūrą.
9. Strateginio planavimo darbo grupės teikia pasiūlymus pagal atskiras veiklos sritis Komisijai. 
10. Strateginio planavimo darbo grupės, sudarytos Komisijos iniciatyva, aprobuoja bei svarsto gautus prašymus ar pasiūlymus strateginio plėtros plano projektui ir parengti galutiniam Komisijos svarstymui Šakių rajono savivaldybės strateginio plėtros plano projektą.
11. Strateginio planavimo darbo grupės iš gautų prašymų ir pasiūlymų strateginio plėtros plano projektui, po darbo grupių svarstymų, parengia Komisijai Šakių rajono savivaldybės strateginio plėtros plano projektą svarstymui.
12. Darbo grupė atlieka šias funkcijas:
12.1. aprobuoja savivaldybės veiklos sritis ir uždavinius, jų prioritetus;
12.2. aprobuoja savivaldybės veiklos strateginius veiklos tikslus;
12.3. aprobuoja Šakių rajono savivaldybės strateginio plėtros plano, veiklos plano, kitų strateginio planavimo dokumentų projektus, teikiamus Šakių rajono savivaldybės merui, Komisijai, Šakių rajono savivaldybės tarybai;
12.4. įvertina rajono savivaldybės veiklos plano programų tarpusavio suderinamumą ir suderinamumą su Šakių rajono savivaldybes strateginiu plėtros planu, Šakių rajono savivaldybės teritorijos bendruoju planu, teikia pastabas bei pasiūlymus Komisijai, parengia Šakių rajono savivaldybės strateginio plėtros plano projektą.
12.5. įvertina Šakių rajono savivaldybės strateginio plėtros ir veiklos planų projektuose pateiktą savivaldybės aplinkos, išteklių ir SSGG analizę, teikia pastabas ir pasiūlymus;
12.6. derina Šakių rajono savivaldybės strateginių planų projektus, kitų strateginio planavimo dokumentų projektus su atsakingais už svarstomas stirtis skyriais ar specialistais, skyriumi atsakingu už strateginį planavimą, kitais atitinkamais savivaldybės struktūriniais padaliniais, kitomis strateginio planavimo darbo grupėmis;
12.7. teikia pasiūlymus dėl savivaldybės strateginio plėtros plano ir savivaldybės strateginio veiklos plano tikslinimo;
12.8. įvertina savivaldybės tarybos narių, savivaldybės administracijos darbuotojų, visuomenės ekspertų pasiūlymus pateiktus darbo grupei;
12.9. aprobuoja Šakių rajono savivaldybės strateginio plėtros planui rengti teikiamus dokumentų projektus pateiktus darbo grupei iš anksto arba darbo grupės posėdžio metu.

III SKYRIUS
DARBO GRUPĖS TEISĖS IR PAREIGOS

13. Darbo grupė turi teisę:
13.1. gauti iš rajono savivaldybės administracijos padalinių visą informaciją, reikalingą jai pavestoms funkcijoms atlikti;
13.2. iškilus būtinybei, kviesti kitų savivaldybės administracijos padalinių specialistus, ekspertus;
13.3. siūlyti pakeisti ir papildyti šias nuostatas.
14. Darbo grupė privalo laikytis Lietuvos Respublikos teisės aktų reikalavimų.

IV SKYRIUS
DARBO GRUPĖS SUDARYMAS IR DARBO ORGANIZAVIMAS

15. Darbo grupę sudaro, jos sudėtį ir darbo nuostatus tvirtina ir keičia Šakių rajono savivaldybės meras savo potvarkiu.
16. Darbo grupė sudaroma iš savivaldybės administracijos darbuotojų. Į darbo grupės sudėtį gali būti įtraukti ir Šakių rajono savivaldybės tarybos nariai ir kiti visuomenės atstovai gavus jų raštišką sutikimą dalyvauti darbo grupės veikloje.
17. Darbo grupės veiklai vadovauja darbo grupės vadovas, kai jo nėra – darbo grupės vadovo pavaduotojas. Darbo grupės vadovas, pavaduotojas, sekretorius ir kiti darbo grupės nariai skiriami savivaldybės mero potvarkiu.
18. Darbo grupės vadovas sudaro posėdžio darbotvarkę ir ne vėliau kaip prieš 1 darbo dieną iki posėdžio pateikia ją darbo grupės nariams.
19. Darbo grupės posėdžio darbotvarkė dėl svarbių priežasčių gali būti keičiama darbo grupės posėdžio metu, jei už tai balsuoja dauguma posėdyje dalyvaujančių darbo grupės narių.
20. Darbo grupės posėdžius šaukia ir jiems pirmininkauja darbo grupės vadovas, kai jo nėra, - darbo grupės vadovo pavaduotojas.
21. Darbo grupė sprendimus priima posėdžiuose. Posėdis laikomas teisėtu, jei jame daugiau kaip pusė darbo grupės narių.
22. Darbo grupės sprendimai priimami paprasta balsų dauguma. Jeigu balsai pasiskirto po lygiai, lemią darbo grupės posėdžio pirmininko balsas.
23. Darbo grupės posėdžių metu daromas garso įrašas, kuris laikomas posėdžio protokolu. Kai daromas garso įrašas, surašoma informacinė pažyma, kurioje nurodoma darbo grupės posėdžio data, darbo grupės posėdžio pradžios ir pabaigos laikas, pavadinimas, pirmininkas, sekretorius, darbo grupės posėdyje dalyvaujantys darbo grupės nariai ir kiti dalyviai, nurodoma posėdžio susirinkimo esmė (priedas). Surašyta informacinė pažyma įkeliama į DVS kartu su garso įrašu. Darbo grupės posėdžio informacinę pažymą pasirašo Darbo grupės posėdžio sekretorius ir Darbo grupės posėdžio pirmininkas.
24. Jei dėl nepaprastosios padėties, ekstremaliosios situacijos ar karantino Darbo grupės posėdžiai negali vykti darbo grupės nariams posėdyje dalyvaujant fiziškai, Darbo grupės posėdžiai gali vykti nuotoliniu būdu realiuoju laiku elektroninių ryšių priemonėmis. 

V SKYRIUS
BAIGIAMOSIOS NUOSTATOS

25. Darbo grupės protokolai ir kiti dokumentai saugomi Lietuvos Respublikos dokumentų ir archyvų įstatymo ir kitų teisės aktų nustatyta tvarka ir terminais.
26. Darbo grupės nuostatai gali būti keičiami, papildomi ir atnaujinami Savivaldybės mero potvarkiu.

________________________________________________________








































Šakių rajono savivaldybės strateginio plėtros plano darbo grupės nuostatų
priedas



ŠAKIŲ RAJONO SAVIVALDYBĖS STRATEGINIO PLĖTROS PLANO DARBO GRUPĖS

INFORMACINĖ PAŽYMA

________________   VL-
             Data	              Nr. 


Darbo grupės posėdžio data:

Darbo grupės posėdžio pradžios ir pabaigos laikas: 

Darbo grupės posėdžio pavadinimas: 

Darbo grupės posėdžio pirmininkas: 

Darbo grupės posėdžio sekretorius:

Darbo grupės posėdyje dalyvaujantys darbo grupės nariai:

Darbo grupės posėdyje nedalyvavę darbo grupės nariai: 

Darbo grupės posėdyje dalyvaujantys kiti darbo grupės dalyviai:

Darbo grupės posėdžio susirinkimo esmė:





Darbo grupės sekretorius	________________                            ______________	
		         (parašas)                                     (vardas, pavardė)



Darbo grupės pirmininkas	________________                            ______________			         (parašas)                                     (vardas, pavardė)



